題桂林七星巖棲霞洞詩（題擬）
作者：懷信
朝代：唐

paragraphs: 石古苔痕厚，巖深日影悠。
參禪因久坐，老佛總無愁。
（見桂林市文物管理局編《桂林石刻》第一冊）（按：《桂林石刻》編者注：「右摩崖在七星巖口，高一尺五寸，寬九寸，徑一寸五分。
原石已毀，據舊搨本校錄。
」詩末署「釋懷信書」。
同書又載《南溪山元巖磨崖題名》云：「懷信、覺救、惟則、惟亮、無等、無業，元和十二年九同遊。
業記。
」今據以確定作者之時代。
《宋高僧傳》卷十九有《唐揚州西靈塔寺懷信傳》，爲會昌間人。
時代雖相接，然無從證明即此詩作者，故不取。
）。